CELEX: 32019D1736
Language: el
Date: 2019-10-10 00:00:00
Title: Απόφαση (ΕΕ) 2019/1736 του Συμβουλίου της 10ης Οκτωβρίου 2019 για τη θέση που πρέπει να ληφθεί εξ ονόματος της Ευρωπαϊκής Ένωσης στην επιτροπή εταιρικής σχέσης που έχει συσταθεί βάσει της συνολικής και ενισχυμένης συμφωνίας εταιρικής σχέσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Δημοκρατίας της Αρμενίας, αφετέρου, όσον αφορά τη θέσπιση καταλόγου των ατόμων που θα εκτελούν χρέη διαιτητή σε διαδικασίες επίλυσης διαφορών

18.10.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 265/4
               
            
         ΑΠΟΦΑΣΗ (ΕΕ) 2019/1736 ΤΟΥ ΣΥΜΒΟΥΛΙΟΥ
         της 10ης Οκτωβρίου 2019
         για τη θέση που πρέπει να ληφθεί εξ ονόματος της Ευρωπαϊκής Ένωσης στην επιτροπή εταιρικής σχέσης που έχει συσταθεί βάσει της συνολικής και ενισχυμένης συμφωνίας εταιρικής σχέσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Δημοκρατίας της Αρμενίας, αφετέρου, όσον αφορά τη θέσπιση καταλόγου των ατόμων που θα εκτελούν χρέη διαιτητή σε διαδικασίες επίλυσης διαφορών
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 207 παράγραφος 4 πρώτο εδάφιο σε συνδυασμό με το άρθρο 218 παράγραφος 9,
         Έχοντας υπόψη την πρόταση της Ευρωπαϊκής Επιτροπής,
         Εκτιμώντας τα ακόλουθα:
         
                     (1)
                  
                  
                     Σύμφωνα με το άρθρο 339 παράγραφος 1 της συνολικής και ενισχυμένης συμφωνίας εταιρικής σχέσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Δημοκρατίας της Αρμενίας, αφετέρου («η συμφωνία»), η επιτροπή εταιρικής σχέσης που συστάθηκε με το άρθρο 363 της συμφωνίας καταρτίζει κατάλογο τουλάχιστον 15 ατόμων τα οποία είναι πρόθυμα και ικανά να εκτελέσουν χρέη διαιτητή («ο κατάλογος διαιτητών»).
                  
               
                     (2)
                  
                  
                     Σύμφωνα με το άρθρο 385 παράγραφος 5 της συμφωνίας, η συμφωνία εφαρμόζεται προσωρινά από την 1η Ιουνίου 2018.
                  
               
                     (3)
                  
                  
                     Σύμφωνα με το άρθρο 339 παράγραφος 1 της συμφωνίας, η Ένωση και η Δημοκρατία της Αρμενίας πρότειναν η καθεμία τους υποψηφίους διαιτητές, οι οποίοι είναι πρόθυμοι και ικανοί να εκτελέσουν χρέη διαιτητή, και συμφώνησαν σε πέντε υπηκόους τρίτων χωρών οι οποίοι μπορούν να εκτελέσουν χρέη προεδρεύοντος της ειδικής ομάδας διαιτησίας.
                  
               
                     (4)
                  
                  
                     Είναι σκόπιμο να καθοριστεί η θέση που πρέπει να ληφθεί εξ ονόματος της Ένωσης στην επιτροπή εταιρικής σχέσης σχετικά με την κατάρτιση του καταλόγου διαιτητών.
                  
               
                     (5)
                  
                  
                     Η θέση της Ένωσης στο πλαίσιο της επιτροπής εταιρικής σχέσης θα πρέπει, επομένως, να βασίζεται στο επισυναπτόμενο σχέδιο απόφασης,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η θέση που θα ληφθεί εξ ονόματος της Ένωσης στο πλαίσιο της επιτροπής εταιρικής σχέσης που συστάθηκε με το άρθρο 363 της συμφωνίας όσον αφορά την κατάρτιση του καταλόγου των ατόμων τα οποία είναι πρόθυμα και ικανά να εκτελέσουν χρέη διαιτητή, σύμφωνα με το άρθρο 339 παράγραφος 1 της συμφωνίας, βασίζεται στο σχέδιο απόφασης της επιτροπής εταιρικής σχέσης που επισυνάπτεται στην παρούσα απόφαση.
         
         
            Άρθρο 2
            Η παρούσα απόφαση αρχίζει να ισχύει την ημερομηνία της έκδοσής της.
         
         
            Λουξεμβούργο, 10 Οκτωβρίου 2019.
            
               
                  Για το Συμβούλιο
               
               
                  O Πρόεδρος
               
               M. LINTILÄ
            
         
      
      
         
            ΠΡΟΣΧΕΔΙΟ
            ΑΠΟΦΑΣΗ αριθ. …/… ΤΗΣ ΕΠΙΤΡΟΠΗΣ ΕΤΑΙΡΙΚΗΣ ΣΧΕΣΗΣ ΕΕ–ΔΗΜΟΚΡΑΤΙΑΣ ΤΗΣ ΑΡΜΕΝΙΑΣ
            της …
            σχετικά με την κατάρτιση του καταλόγου διαιτητών που αναφέρεται στο άρθρο 339 παράγραφος 1 της συνολικής και ενισχυμένης συμφωνίας εταιρικής σχέσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Δημοκρατίας της Αρμενίας, αφετέρου
            Η ΕΠΙΤΡΟΠΗ ΕΤΑΙΡΙΚΗΣ ΣΧΕΣΗΣ,
            Έχοντας υπόψη τη συνολική και ενισχυμένη συμφωνία εταιρικής σχέσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Δημοκρατίας της Αρμενίας, αφετέρου («η συμφωνία»), και ιδίως το άρθρο 339 παράγραφος 1,
            Εκτιμώντας τα ακόλουθα:
            
                        (1)
                     
                     
                        Σύμφωνα με το άρθρο 339 παράγραφος 1 της συμφωνίας, η επιτροπή εταιρικής σχέσης που συστάθηκε με το άρθρο 363 της συμφωνίας καταρτίζει κατάλογο τουλάχιστον 15 ατόμων που είναι πρόθυμα και ικανά να εκτελέσουν χρέη διαιτητή («ο κατάλογος διαιτητών»).
                     
                  
                        (2)
                     
                     
                        Το άρθρο 339 παράγραφος 1 της συμφωνίας προβλέπει ότι ο κατάλογος διαιτητών αποτελείται από τρεις υποκαταλόγους, έναν υποκατάλογο για κάθε μέρος και έναν υποκατάλογο φυσικών προσώπων, τα οποία δεν είναι υπήκοοι κανενός εκ των μερών, προκειμένου να εκτελέσουν χρέη προέδρου της ειδικής ομάδας διαιτησίας. Κάθε υποκατάλογος περιλαμβάνει τουλάχιστον πέντε άτομα.
                     
                  
                        (3)
                     
                     
                        Η Ευρωπαϊκή Ένωση και η Δημοκρατία της Αρμενίας πρότειναν η καθεμία τους υποψηφίους της, οι οποίοι είναι πρόθυμοι και ικανοί να εκτελέσουν χρέη διαιτητή, και συμφώνησαν σε πέντε υπηκόους τρίτων χωρών οι οποίοι μπορούν να εκτελέσουν χρέη προεδρεύοντος της ειδικής ομάδας διαιτησίας. Όλα τα άτομα που παρατίθενται στον κατάλογο είναι πρόθυμα και ικανά να εκτελέσουν χρέη διαιτητή.
                     
                  
                        (4)
                     
                     
                        Για να διασφαλιστεί η ορθή λειτουργία της συμφωνίας, ιδίως του τίτλου VI κεφάλαιο 13, ο κατάλογος διαιτητών θα πρέπει να καταρτιστεί από την επιτροπή εταιρικής σχέσης,
                     
                  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
            
               Άρθρο 1
               Καταρτίζεται ο κατάλογος των ατόμων τα οποία είναι πρόθυμα και ικανά να εκτελέσουν χρέη διαιτητή σύμφωνα με το άρθρο 339 παράγραφος 1 της συμφωνίας, ως παράρτημα της παρούσας απόφασης.
               Ο κατάλογος διαιτητών περιλαμβάνεται στο παράρτημα της παρούσας οδηγίας.
            
            
               Άρθρο 2
               Η παρούσα απόφαση αρχίζει να ισχύει από την ημερομηνία της έκδοσής της.
            
            
               …,
               
                  
                     Για την επιτροπή εταιρικής σχέσης
                  
                  
                     Ο Πρόεδρος
                  
               
            
         
      
      
         
            
               ΠΑΡΑΡΤΗΜΑ
            
            ΚΑΤΑΛΟΓΟΣ ΔΙΑΙΤΗΤΩΝ ΠΟΥ ΑΝΑΦΕΡΟΝΤΑΙ ΣΤΟ ΑΡΘΡΟ 339 ΤΗΣ ΣΥΝΟΛΙΚΗΣ ΚΑΙ ΕΝΙΣΧΥΜΕΝΗΣ ΣΥΜΦΩΝΙΑΣ ΕΤΑΙΡΙΚΗΣ ΣΧΕΣΗΣ ΜΕΤΑΞΥ ΤΗΣ ΕΥΡΩΠΑΪΚΗΣ ΕΝΩΣΗΣ ΚΑΙ ΤΗΣ ΕΥΡΩΠΑΪΚΗΣ ΚΟΙΝΟΤΗΤΑΣ ΑΤΟΜΙΚΗΣ ΕΝΕΡΓΕΙΑΣ ΚΑΙ ΤΩΝ ΚΡΑΤΩΝ ΜΕΛΩΝ ΤΟΥΣ, ΑΦΕΝΟΣ, ΚΑΙ ΤΗΣ ΔΗΜΟΚΡΑΤΙΑΣ ΤΗΣ ΑΡΜΕΝΙΑΣ, ΑΦΕΤΕΡΟΥ
            Διαιτητές που προτάθηκαν από την Ευρωπαϊκή Ένωση
            
                        1.
                     
                     
                        Claus-Dieter EHLERMANN
                     
                  
                        2.
                     
                     
                        Giorgio SACERDOTI
                     
                  
                        3.
                     
                     
                        Jacques BOURGEOIS
                     
                  
                        4.
                     
                     
                        Pieter Jan KUIJPER
                     
                  
                        5.
                     
                     
                        Ramon TORRENT
                     
                  Διαιτητές που προτάθηκαν από τη Δημοκρατία της Αρμενίας
            
                        1.
                     
                     
                        Nora SARGSYAN
                     
                  
                        2.
                     
                     
                        Arman SARGSYAN
                     
                  
                        3.
                     
                     
                        Grigor BEKMEZYAN
                     
                  
                        4.
                     
                     
                        Levon GEVORGYAN
                     
                  
                        5.
                     
                     
                        Mushegh MANUKYAN
                     
                  Πρόεδροι
            
                        1.
                     
                     
                        William Davey (ΗΠΑ)
                     
                  
                        2.
                     
                     
                        Helge Seland (Νορβηγία)
                     
                  
                        3.
                     
                     
                        Maryse Robert (Καναδάς)
                     
                  
                        4.
                     
                     
                        Christian HÄBERLI (Ελβετία)
                     
                  
                        5.
                     
                     
                        Merit Janow (ΗΠΑ)